වැට් බදු ඉහළ දැමීමට විරෝධය පළ කරමින් ඒකාබද්ධ විපක්ෂය සංවිධාන කළ විරෝධතාවක් අතරතුර පාර්ලිමේන්තු මන්ත්‍රිනි ශ්‍රියානි විජේවික්‍රම සහ පාර්ලිමේන්තු මන්ත්‍රී රෝහිත අබේගුණවර්ධන තුවාල ලැබුවා.කොළඹ - කොටුව - ලේක්හවුස් වටරවුම ආසන්නයෙන් ආරම්භ කළ මෙම විරෝධතාව ලෝක වෙළද මධ්‍යස්ථානය ඉදිරිපිටින් මහබැංකුව දෙසට ඉදිරියට ගමන් කිරීමට යාමේදී සිදුවූ අනතුරක් හේතුවෙන් ඔවුන් තුවාල ලබා තිබුණා.තුවාල  ලැබූ පාර්ලිමේන්තු මන්ත්‍රී රෝහිත අබේගුණවර්ධන කොළඹ පෞද්ගලික රෝහලක ප්‍රතිකාර ලබන අතර පාර්ලිමේන්තු මන්ත්‍රිනි ශ්‍රියානි විජේවික්‍රම ප්‍රතිකාර සදහා කොළඹ ජාතික රෝහලට ඇතුළත්  කර තිබෙනවා.ඒකාබද්ධ විපක්ෂය සංවිධාන කළ මෙම විරෝධතාව හේතුවෙන් ගාලූමුවදොර දෙසට පිවිසෙන ලෝටස් පාර අවහිර වී තිබූ අතර මේ වනවිට එය යථා තත්ත්වයට පත්ව ඇති බවයි පොලිසිය සදහන් කළේ.